Netflix sænker prisen i mere end 30 lande

Netflix intensiverer jagter på betalende kunder i disse måneder. Der arbejdes for at begrænse kontodeling og nu melder BBC, at Netflix sænker prisen i 30 lande for at få flere abonnenter.

Priserne er allerede sat ned i Malaysia, Indonesien, Thailand, Filippinerne, Kroatien, Venezuela, Kenya og Iran. Altså både i Asien, Europa, Latinamerika, Afrika og Mellemøsten. Hverken USA, Danmark eller de øvrige Nordiske lande nævnes af Netflix.

“Vi udforsker altid måder at forbedre vores medlemmers oplevelse på. Vi kan bekræfte, at vi opdaterer priserne på vores planer i visse lande,” siger en talsmand for Netflix til BBC.

Læs også: Sådan vil Netflix forhindre kontodeling.

Netflix opererer i mere end 190 lande. Sidste år afslørede tjenesten, at de havde mistet knapt en million abonnenter mellem april og juli måned. I januar meddelte de dog, at der var kommet flere abonnenter til i slutningen af 2022.

Det anslås, at Netflix har omkring 235 millioner betalende abonnenter.

Netflix sænker prisen i mere end 30 lande